
SUMMARY 


The Code of Grbalj regulated a number of legal issues in this area and marked the passage 
from common to statutory law. It brings several curiosities related to the health culture of the 
time, such as that a barber was not liable for patient's death due to surgery. In fact, surgery 
was preceded by a symbolic act in which the barber would hand a razor to the patient, and 
the patient would hand it back. The intention of this provision was to protect the surgeon 
from blood feud. As for the corpse, the Code provided that it should be kept at home over- 
night and buried in the morning. Punitive provisions include stoning of the engaged couple in 
case of pregnancy, as engagement commanded absolute virtue. The punishment for striking 
parents was to cut off the hand that hit them; the ear was cut off or the nose scarred to per- 
manently mark an adulteress or a woman who stole from the husband's house and sold the 
stolen property to fill up her belly. Children who stole from the house and sold the property 
were punished by flogging with a chibouk. 

UvoD 


Grbaljski zakon donesen je u manastiru Podlastva navodno 1427. godi- 
ne.! Objavio ga je Vuko Vrčević dva puta — u Zadru“ i Dubrovniku* pod 
naslovom Ustanova Gerbaljska u Boki kotorskoj. Riječ “ustanova" ovdje ima 
značenje skupa ustanovljenih propisa. Inače, po prirodi svojoj ovo bi bio 
zakon (dalje u tekstu taj se termin i upotrebljava) ili pak Statut (kako ga 
naziva prof. Solovljev, o čemu malo poslije). U samom pak tekstu, prije 
navođenja članaka s propisima, stoji doslovno: “.,. po sliedećem Zakoniku". 
Okolnost što Vrčević nije precizno i u znanstvenom smislu* argumentira- 
no naveo odakle je ove tekstove ispisao?, kao i okolnost što do sada nigdje 
nije pronađen original ili siguran prijepis ovoga zakona, imala je za poslje- 
dicu što je u znanosti ostalo sporno jesu li tekstovi koje je objavio Vrčević 
sasvim točni i odgovara li baš tamo navedena godina donošenja. Neki idu 
čak tako daleko (mi to mišljenje ne dijelimo) da stavljaju u sumnju čak i 
samo postojanje ovoga zakona.“ Baltazar Bogišić uložio je mnogo napora 
da dođe do autentičnog teksta zakona ili vjerodostojnog prijepisa, ali u 
tome nije uspio. O tome ima puno podataka u Bogišićevu arhivu u 
Cavtatu.! Mi se ovdje, naravno, ovim problemom trenutačno ne bavimo, 
nego se zadržavamo isključivo na zanimljivostima vezanim za tragove 
zdravstvene kulture ovoga kraja i ovoga vremena, promatrane kroz prizmu 
propisa ovoga zakona. Naravno, kao i kod mnogih drugih starih zakona i 
statuta, i ovdje na tragove svojevrsne zdravstvene kulture ponajprije (ali 
ne i isključivo) nailazimo u domeni kaznenopravnih propisa.? 





Neki znanstvenici smatraju da je godina donošenja morala biti znatno kasnija. Mi se ovdje ovim 
problemima ne bavimo. 

Vuko Vrčević, Ustanova Gerbaljska u Boki kotorskoj, u listu Pravdonoša br. 25, 28, 29 i 32—36, Zadar, 
1851. 


2 Isti, pod istim naslovom, Razni članci, str. 29.—42., Dubrovnik, 1891. 

4 Vrčević nije bio znanstvenik pa mu nisu bile poznate znanstvene metode. 

5 Dabo bi se zaključiti da se original nekad čuvao u manastiru Podlastva, gdje je zakon i bio 
proglašen. 

5 Tako prof. A. Solovljev u raspravi Grbaljska župa i Grbaljska statut (Godišnjica Nikole Čupića knj. 
X., Beograd, 1931.) dovodi u pitanje autentičnost Grbaljskog zakona. 

i Detaljnije o tome: Dr. Niko S. Martinović, Baltazar Bogišić, 1, Istorija kodifikacije crnogorskog 
imovinskog prava, Cetinje, 1958., 173.-175. 

8 


U odnosu na kaznenopravnu materiju ovoga zakona, upućujemo na: Đorđe Milović, Krivično 
pravo starog Grbaljskog zakona, Pravni zbornik br. 1, Titograd, 1960., 69.—77; Isti, Boka Kotorska u 
doba Venecije na izvorima mletačkih arhiva, Split, 2009., 214.—221. 

Boka i Grbalj na karti C. Rouxa iz 1695. 
Boka and Grbalj on a map by C. Roux, 1695 


Te zanimljivosti promatrane kroz prizmu onoga što je expressis vrbis 
rečeno u Grbaljskom zakonu? izgledaju kako slijedi. 


1. ODNOS PREMA LIJEČNIKU-KIRURGU KOJI JE OPERIRAO 
BOLESNIKA KOJI JE NAKON OPERACIJE UMRO 


Pri tretiranju ove grupe propisa treba posebno imati na umu da se kre- 
ćemo po terenu na kojem je krvna osveta bila realno prisutna, pa bilo to 
u doba donošenja zakona ili pak malo prije, ali svakako uvijek prisutna u 
običajnim shvaćanjima naroda toga kraja. Naime, krvna osveta kao prin- 
cip da se krv osvećuje krvlju, u povijesti običajnih pa i pisanih kaznenih 
prava bila je prisutna još od vremena najstarijih civilizacija. Za primjer 
ističemo propise drevnoga Hamurabijeva zakona iz vremena prije četiri 
tisuće godina,!“ kao najstarije poznate. No te principe slijede, manje ili 





* M ovaj skup propisa (objavljenih pod naslovom Ustanova Gerbaljska u Boki kotorskoj) na ovom 


mjestu i dalje nazivamo skraćeno Grbaljski zakon. 


e Detaljnije o kaznenom pravu Hamurabijeva zakona, pa i posebno o tragovima zdravstvene kulture 


u njegovim propisima vidjeti: Dr. Đorđe Milović, Krivično pravo Hamurabijeva zakonika, Zbornik 
Pravnog fakulteta u Zagrebu br. 3-4, Zagreb, 1970., 251—290; Isti; Krivičnopravna odgovornost 
kirurga za neuspjele operacije po Hamurabijevom zakoniku, Zbornik radova IV naučnog sastanka 
Naučnog društva za istoriju zdravstvene kulture Jugoslavije — Sekcija za AP Vojvodinu, Sombor, 
1972., 45.—50 i Saopćenja (časopis Plive), sv. 15., br. 1, Zagreb, 1972., 45.—50. 

više, i mnogobrojni običaji i zakoni kasnijih civilizacija i naroda, među 
kojima, naravno, i naših i drugih balkanskih i europskih naroda. Pri treti- 
ranju ovog pitanja uvijek se u žiži interesa (po raznovrsnosti razrješavanja) 
nalazio i problem kako se postupa u slučajevima kada se kirurgu dogodi da 
mu operirani bolesnik umre (varijante su, naravno, mnogobrojne: je li 
umro odmah nakon operacije ili poslije, koliko je nastupjela smrt posredno 
ili neposredno vezana za operativni zahvat, vjeruje li se da je zahvat obav- 
ljen po najboljem znanju operatera itd.), tj. hoće li kirurg u tim slučajevi- 
ma potpadati pod zakone ili običaje o krvnoj osveti (jer je “dužan krv“) ili 
će se u tim slučajevima (jer je intencija kirurga bila i ostala liječiti i izlije- 
čiti, a ne ubiti) nalaziti i prihvaćati civiliziranija rješenja, naravno uvijek 
polazeći od pretpostavljene okolnosti da je kirurg postupao lege artis (što 
će reći: po tadašnjim znanjima i mogućnostima) i uz maksimalnu savje- 
snost. Stoga je posebno zanimljivo kako je taj problem razrješavao 
Grbaljski zakon iz prve polovice XV. stoljeća. Taj je zakon, naime, u tim 
slučajevima posve jasno eliminirao mogućnost krvne osvete prema kirur- 
gu, pa u tom pravcu propisi ovog zakona daju sljedeća rješenja. 


a) Oslobađanje (ekskulpacija) od krvne osvete kirurga 


Propis je u tom pravcu jasan i izričit, pa kaže: “Koi bolesnik umre ispod 
ruke liekara, da ga nema kuća mertvoga ni najmanje kervničiti,!! nego 
platiti njega i likariu."!* Pretpostavlja se, dakle, da je kirurg radio savjesno 
i po svome najboljem znanju. 


b) Procedura koja prethodi operativnom zahvatu kirurga i unaprijed 
osigurava njegovu ekskulpaciju 


Ovdje nailazimo na proceduru na koju se često nailazi u prastarim i 
starim propisima, običajnim pravima i običajima: da se zorno i na vidljiv 
način naglasi i potvrdi da je bolesnik svojom voljom pristao na dotični 
operativni zahvat i da kirurga svojom voljom ekskulpira u slučaju smrti od 
ovog zahvata. Propis u tom pravcu eksplicitno kaže: “Da nebi ranjenik 
ostavio kerv! na liekara, koi valja!* da mu reže rane, ili verti glavu!?, sudi- 





1 sKerničiti" (krvničiti) = držati dužnim za krv (tj. potpadati pod krvnu osvetu). 


12. Članak 192. Grbaljskog zakona (u daljnjem teksu: GZ). 
13 


14 


“Ostaviti kerv" = ostati dužan nečiju krv, što rezultira krvnom osvetom. 
“koi valja" = koji treba (koji će). 
J 


5 “verti glavu" = vrti glavu. Radi se, dakle, o trepanaciji. 

mo“, da liekar, koi bi se pozvao da lieči, dade u ruke ranjeniku!/ britvu s 
kojom hoće da siječe ranu, a ranjenik ondar!* liekaru, i tim da osviedoči!? 
da mu je prost njegov život“ ako bi umro."“! Ovakva ili slična simbolična 
procedura bila je zastupljena i u prilično brojnim starim propisima ili obi- 
čajima u nas i u svijetu. 


2. POSTUPANJE S MRTVACOM 


Postupak je sasvim u skladu s običajima ovoga kraja: da se mrtvaca drži 
u kući sve od trenutka smrti do sahrane, pri čemu leš mora prenoćiti jednu 
noć u kući prije sahrane. Ne govori se ništa o tome koliko vremena (sati?) 
mora proći od smrti do sahrane, ali to što se određuje da se mrtvaca ima 
sahraniti “ujutro", govori da ga se običavalo držati u kući što manje, što 
pak odudara od običaja okolnih mjesta i općina (gdje se običavalo mrtva- 
ca držati u kući barem do popodneva sljedećeg dana). Imajući na umu 
činjenicu da su ovaj kraj prilično dugo držali Turci, smatramo da je na to 
utjecao običaj muslimana da se mrtvaca sahrani što prije iza smrti. Propisi 
o tome, naime, određuju: “Svaki mertac““, bilo muški ili ženski, star ili 
mlad, da prenoći u kući i da se notnjo čuva, a sutradan u jutro da se 

» 22a 


ukopa". 


3. KAMENOVANJE KAO KAZNA 


Drastično strogi običaj da se u vrijeme zaruka između zaručenih mora 
održavati totalna čednost, pretočen je u propise ovoga zakona i za prekrši- 
oce; kada bi između zaručenih došlo do spolnog odnosa s posljedicom da 
zaručnica zatrudni, propisana je drastična kazna kamenovanja za oba 
zaručnika. Budući da se smatralo da su time drastično obeščašćene obje 
strane (djevojčina i mladićeva obitelj), pa samim time i čitavo njihovo 





16 Riječ “sudimo" ovdje treba shvatiti kao: određujemo ili: propisujemo (jer se radi o donošenju 


propisa, a ne presude). 

Riječ “ranjenik" treba shvatiti kao: onaj nad kojim će kirurg izvršiti zahvat. 

“ondar" = onda, tada. 

“osviedoči" = potvrdi. 

“da mu je prost njegov život" treba shvatiti kao: da je oslobođen svake odgovornosti u slučaju 
njegove eventualne smrti. 

21. ČL 103. GZa. U Vrčićevu tekstu (zadarsko izdanje) očigledno je tiskarskom pogreškom ovdje 
označen čl. 102., a idući propis nosi oznaku 104 (nakon prethodnoga 102. Stoga smo ovdje obavili 
odgovarajuću ispravku jer je očigledno da je riječ o čl. 103.). 


22 m : u 
“mertac" = mrtvac. U žargonu ovoga kraja kaže se: mrtac. 


222 ČI, 94. GZ-a. Riječ “notnjo" treba shvatiti kao: tijekom noći 

bratstvo“, zakonom je određeno da oba bratstva sudjeluju u kamenova- 
nju. Posebna je zanimljivost u tome što mladića kamenuje njegovo brat- 
stvo, a djevojku djevojčino. Ovo očigledno zato da bi se izbjegla svaka 
mogućnost krvne osvete. U tom pravcu ovaj vrlo surovi propis doslovno 
određuje: “Koi bi mladić i mladica u vrieme vieritbe?* sgriešili tj. da ostane 
s njim bređa, da bratstvo dievojčino kamenuje dievojku, a dietičin** die- 
tića“". Budući da je ovaj kraj bio dosta vremena pod turskom vlašću, 
smatramo da je do nastanka ove drastične kazne došlo pod utjecajem 
arapskih običaja (gdje su ovakve kazne i danas poznate) koji su do ovih 
krajeva preneseni preko turskih vlasti, a onda naišli na plodno tlo u ovom 
kraju u kojem je svekolika moralna čednost (shvaćana kako je stoljećima 
gledana, prihvaćena i održavana) bila posebno naglašavana. 


4. ODSIJECANJE RUKE KAO KAZNA 


Ova kazna u Grbaljskom zakonu nalazi se propisana samo jedanput i to 
za izvršioca koji bi udario oca ili majku. Ne govori se ništa pobliže o 
kakvom je udarcu (i s kakvim posljedicama) riječ. Iz formulacije danog 
propisa proizlazi, kako se pretpostavlja, da je udarac zadan rukom budući 
da se nalaže odsijecanje upravo one ruke kojom je zadan udarac. Ne zna 
se tko je vršio sam čin odsijecanja ruke (niti kako se rana sanira), ali je 
naglašeno da se odsijecanje ruke mora obaviti javno: “Ko bi udrio" oca 
ili mater, da mu se ona ruka pred narodom odsieče."* Propis je u mnogo 
čemu nedorečen. Primjerice (uz navedene praznine), nema izričitog odgo- 
vora kako se postupa kada se udari djeda ili baku (s obzirom na visok 
stupanj uobičajenog poštovanja ovih predaka, koji nikako nije mogao biti 
niži od onoga u odnosu na roditelje). Ratio legis bio bi da se postupalo 
jednako. Naime, ne bi bilo razloga za pretpostavku o blažoj kazni, ali 
objektivno kazna nije mogla biti ni stroža. No budući da zakon o tome šuti, 
i naši zaključci u ovom pogledu ostaju samo na razini pretpostavki. 





23 
24 


Misli se na srodnike i u užem i u širem smislu (bratstvo označava širok krug srodnika, kao pleme). 


“u vrieme vieritbe" = za vrijeme trajanja zaruka. 

25 “Lređa" = trudna, u drugom stanju. 

26 «djetić" = djetić, momak — u ovom slučaju misli se na toga zaručnika. 

21 Č115.OZa. 

28 Irelevantno je, dakle, je li počinilac ovoga delikta ljevak ili dešnjak jer se siječe ruka koja je 
udarila. 

2 “udrio" = udario. 

OL Oza 

5. OTKIDANJE UHA I RANJAVANJE NOSA 


U Grbaljskom zakonu postoje samo dva slučaja kada su se primjenjiva- 
le ove tjelesne kazne, ali u oba je slučaja glavno težište bilo na obeščašće- 
nju i moralnoj dekapitaciji osuđene osobe, a uvijek je to bila udana ženska 


osoba. Riječ je o sljedećim slučajevima. 
d) Kod preljuba učinjenog od strane žene 


Djelo u pitanju može počiniti samo udana žena i to za vrijeme važećeg 
braka. Traže se prije svega valjani dokazi*! da je preljub zasigurno počinjen, 
a tek potom se određuje da je muž “odpusti", ali “...ošišane glave, fersana 
nosa i bez jednog uha...". Propis, naime, expressis verbis određuje: “Koja bi 
žena po čistom sviedočanstvu?* ili očevidno? učinila preljubu, da je** svoj 
muž odpusti* ošišane glave, fersana nosa i bez jednog uha."* Sve kazne u 
ovom slučaju, čak i one tjelesne, usmjerene su na trajno obeščašćenje i 
moralnu dekapitaciju preljubnice. Naime, šišanje glave “nečasne žene" 
označavalo je moralni prijezir, a taj se običaj zadržao u mnogim našim 
krajevima do neposredno iza Drugoga svjetskog rata u sličnim ili od puka 
približno isto shvaćenim situacijama.?' Tjelesne kazne ovdje su se javljale 
u formi “fersanja nosa" i odsijecanja jednoga uha. “Fersanje nosa" značilo 
je obilježavanje osobe nečasnom na način da se nos zareže tako da ostane 
zoran i trajni trag tog zarezivanja, kao trajna oznaka nečasnosti. Odsijecanje 
jednog uha imalo je isti smisao i krajnji cilj. Kod sljedećeg (niže navede- 
nog) delikta to je i posebno naglašeno: “da se po gerdilu poznava". zanim- 
ljivo je ovdje, makar i uzgred, spomenuti da je muškarac za preljub kažnja- 
van samo novčanom kaznom od 25 cekina, uz moralno žigosanje koje se 


sastojalo u tome da “do svoje smerti ne može u skupštini sjesti." 


b) Kada žena krijući od muža nešto iz kuće “ukrade" i proda 


Propis je vrlo zanimljiv i ocrtava granice u kojima se žena može kretati 
raspolaganju s kućnim stvarima u zajedničkom domaćinstvu. Naime, 


e 


31 
32 


“... po čistom sviedočanstvu ili očevidno..." 
Formulaciju “po čistom sviedočanstvu" trebalo bi shvatiti kao: s apsolutno sigurnim dokazom. Ipak 
nam ostaje nerazjašnjeno što se sve smatralo takvim dokazom. 


33 Izraz “očevidno" trebalo bi shvatiti kao: uhvaćena u preljubu. 


4 4! = ju. 
35 


Termin “otpusti" prihvaćen iz turskoga običajnog prava i šerijata. 


36 ČI. 14. OZa. 


u Primjerice: ženama ili djevojkama koje su (stvarno ili prema mišljenu sredine) ljubovale s okupatorskim 


vlastima ili vojnicima netom po svršetku Drugoga svjetskog rata, aktivistice su katkad šišale kosu. Cin 
je imao označiti dotične žene nečasnima i na taj način negativno moralno obilježenima. 


38% Č116. GZa. 

ako bi žena bilo što iz kuće uzela i prodala bez znanja muža, to se shvaćalo 
krađom obiteljske stvari. Za postojanje takva delikta potrebno je da se 
steknu sljedeći elementi bića ovoga specifičnog kaznenog djela, a to je: da 
je počinilac udana žena koja živi u zajedničkom domaćinstvu s mužem; da 
je dotičnu stvar iz kuće uzela bez znanja muža (“krijući od svojeg muža")??; 
da je tu stvar prodala, ali (element sine qua non) da je tu prodaju obavila 
kako bi protuvrijednost pojela ili popila (“da izie ili popie"). Sramota za 
obitelj ovdje dolazi u prvi plan, a tek potom (i ako) eventualna šteta. Djelo 
se smatra nečasnim pa je i kazna (vrsta i mjera) usmjerena na trajno obi- 
lježavanje te nečasnosti. Kazna se sastoji u tome da se počiniteljici odsječe 
uho ili (alternativno) da joj se odsječe vrh nosa. Primjenjuje se samo jedna 
od tih dviju mogućih kazni. Ne zna se (barem ne po slovu zakona) od čije 
volje i ocjene ovisi koja će se od te dvije moguće kazne primijeniti (najvje- 
rojatnije od volje i ocjene muža), niti pak tko nanosi ova tjelesna oštećenja 
(da li isto muž?). Međutim, svrha kazne ovdje je direktno određena, a to 
je “da se po gerdilu* poznava", što će reći: da bude trajno označena nečas- 
nom. Zakon o svemu tome doslovce kaže: “Koja bi žena krijući od svoga 
muža što iz kuće ukrala i prodala da izie i popie da joj se uho ili verh nosa 
odsieče i da se po gerdilu poznava."*! 


6. ŠIBANJE ČIBUKOM 


Ovdje imamo po samom učinku sličan slučaj kao prije, samo što se 
ovdje kao izvršioci javljaju “dietić ili dievojka".#“ Radnja izvršenja je slična: 
uzimanje iz kuće i prodaja neke stvari, ali kod ovog delikta to se radi “kri- 
jući od oca i matere". Kaznu izvršava otac i ona se sastoji od šibanja 
čibukom,# uz neku vrstu naglašenog javnog ukora na seoskoj skupštini. 
Smatramo da je ovdje poanta kazne u tome da se na javnome mjestu** 
izrekne i objavi ponižavajući ukor# izvršiocima, a udaranje čibukom ima 
isti smisao, samo je praćen još jednim ovdje zorno iskazanim aktom. Prema 





39 
40 


Pri čemu se smatra da je na taj način stvar iz kuće “ukrala". 
“po gerdilu" = po grdilu, što će reći: trajno nagrđena, ali ponajviše u moralnom pogledu jer 
tjelesne kazne u pitanju imaju za cilj trajno obilježavanje u smislu doživotne moralne dekapitacije. 


41 ČL 110. GZa. 


4 Termin “dietić" (djetić) ovdje treba shvatiti kao: neoženjeni sin (mladić) koji živi u kući svojih 
roditelja, a termin “dievojka" kao: neudata kći koja živi u kući svojih roditelja. 

5 Neznaseo kojem broju udaraca je riječ ni po kojem dijelu tijela se udarci nanose. Po svemu sudeći 
radi se samo o “udaranju" forme radi, s ciljem ukazivanja na nečasnost počinioca kažnjivog djela. 
Običaj udaranja čibukom prihvaćen je od Turaka. 

4 «na skupštini seoskoj..." 

45 


“... da ih otac... obliči". Termin “obličiti" treba shvatiti kao: moralno poniziti. 

tome (a shodno shvaćanju udaranja čibukom u ovom kraju i vremenu), ne 
smatramo ovo udaranje pravom tjelesnom kaznom; ako bi to i bila, onda 
je neka vrsta kazne na samoj granici tjelesne i moralne, no svakako s 
naglaskom na ovu drugu. Zakon u odnosu na ovu situaciju doslovno odre- 
đuje: “Tako isto, ako bi diecić ili dievojka što iz kuće prodali krijući od oca 
i matere, da ih otac na skupštini seoskoj obliči i izšiba čibukom."#* 


UMJESTO RASPRAVE I ZAKLJUČKA 


Ukupno uzevši, kako u odnosu na materiju koju ovdje tretiramo, tako 
i u svakome drugom pogledu, propisi Grbaljskog zakona bili su samo oza- 
konjeni odraz višestoljetnoga običajnog prava i na tim nasadima izrasla 
shvaćanja pravde i pravice, odnosno razrješavanja problema (pravnih i 
faktičkih) koji su se u životu ovoga kraja javljali i tražili adekvatno razrje- 
šavanje. 


Naravno, i ovdje kao i u brojnim drugim starim statutima i zakonima 
uzduž naše obale, kada se u tekstovima javljaju “liječnici koji rane režu" i 
obavljaju svojevrsne operacije (čak i trepanacije, kao što je u ovom zakonu 
slučaj), smatramo da su to bili obični ranarnici pa su u zahvatima teško 
mogli ići dalje od sređivanja rana (i eventualno izvođenja trepanacija). Ne 
znamo kakva je ovdje bila konkretna uspješnost njihova posla, ali iz pro- 
pisa proizlazi da slučajevi sa smrtnim završetkom nisu bili rijetki, čim se 
tim slučajevima zakonodavac morao posebno baviti. 


6 ČLIIL GZa 

SAŽETAK 


Propisi Grbaljskog zakona reguliraju mnoštvo pravnih problema ovoga kraja i vremena i čine 
prijelaz s običajnog na pisano pravo. Tražeći u propisima ovog zakona tragove zdravstvene 
kulture (kao odraz shvaćanja ovoga naroda s polovice XV. stoljeća) nailazimo na sljedeće 
zanimljivosti ove vrste. 

— Liječnik-kirurg oslobađa se svake odgovornosti u slučaju smrti operirane osobe. Zahvatu 
prethode i simbolične radnje: kirurg pruža bolesniku britvu, a ovdj mu je vraća u ruke. 
Ovom odredbom kirurg je zaštićen od eventualne krvne osvete. 

— Postupanje s mrtvacom: drži ga se u kući da prenoći, a ujutro ga se pokopa. 

— Kazna kamenovanjem propisana je za oba zaručnika, ako bi u doba zaruka zaručnica 
ostala trudna (jer se za vrijeme zaruka traži apsolutna čednost). 

— Kazna odsijecanja ruke propisana je za udaranje oca ili majke (odsijeca se ruka kojom 
je zadan udarac). 

— Kazna odsijecanja uha i zarezivanja nosa, kao trajne oznake nečasnosti, izricala bi se 
ženi zbog preljuba i ženi koja bez znanja muža uzme nešto iz kuće i proda "da bi to 
pojela i popila". 

— Šibanje čibukuom, kao oznaka nečasnosti, određena je za odraslu djecu koja bez znanja 
roditelja uzmu nešto iz kuće i prodaju. 


Ključne riječi: povijest prava i medicine, XV. stoljeće, zakon, Grbaljska župa, Boka kotorska 

